stanford-oval/wikipedia huggingface dataset:
Claudette Colbert
Aiheesta muualla

Wikimedia Commonsissa on kuvia tai muita tiedostoja aiheesta .
Claudette Colbert Internet Movie Databasessa. (englanniksi)
Nykyajan naisen ihannetyyppi - Claudette Colbert, Kuva, 03.08.1938, nro 16, s. 28, Kansalliskirjaston digitaaliset aineistot
Claudette Colbert Broadway-näytelmän La Gringa promokuvassa 1928.
Claudette Colbert elokuvassa I Cover the Waterfront vuonna 1933.
Claudette Colbert ja Clark Gable elokuvan Tapahtui eräänä yönä kuuluisassa kohtauksessa vuonna 1934.
Claudette Colbert Kleopatrana vuonna 1934.
Claudette Colbert elokuvassa Salainen sydän vuonna 1946.
Catz

Catz voi tarkoittaa seuraavia asioita:
Catz, Ranskan kunta
Catz, videopeli
Mad Catz Interactive Inc., pelialan tuotteita valmistava yhtiö
Catz Lappeenranta, suomalainen koripalloseura
Fort Collins Catz, yhdysvaltalainen rullakiekkoseura
St Catharine’s College, Cambridgen yliopiston college
St Catherine’s College, Oxfordin yliopiston college
Catz, sukunimenä:
Caroline Catz (s. 1969), brittiläinen näyttelijä
Karina (laulaja)

Karina vuonna 2011
Karina (oik. María Isabel Llaudés Santiago, s. 4. joulukuuta 1945 Jaén) on espanjalainen laulaja. Karina opiskeli nuorena pianonsoittoa ja musiikin teoriaa. Karina pääsi vuonna 1961 radio- ja televisiomainosten kautta levyttämään ensimmäisen kappaleensa "Bikini Amarillo" nimellä Maribel Llaudes. Levytysura nimellä Karina alkoi vuonna 1963 levy-yhtiö Hispavoxilla.
Vuonna 1965 Karina levytti tuon vuoden eurovision laulukilpailun voittokappaleen "Poupée de cire, poupée de son" espanjaksi nimellä "Muñeca de Cera". Muihin 1960-luvun loppupuolen hitteihin kuuluivat "Romeo y Julieta", "Las flechas del amor", "Fiesta", "Regresarás", "El baúl de los recuerdos" ja "Colores". Samoihin aikoihin Karina myös näytteli elokuvissa "El último sábado", "Los chicos del Preu" ja "La chica de los anuncios".
Karina voitti joulukuussa 1970 espanjalaisen Pasaporte a Dublín -musiikkikilpailun, jossa valittiin Espanjan edustaja vuoden 1971 Eurovision laulukilpailuun. Karinan edustuskappaleeksi valittiin kilpailun jälkeen sisäisesti "En un mundo nuevo". Kansainvälisessä Eurovision laulukilpailussa Karina sijoittui toiseksi. Myöhemmin samana vuonna Karina teki kokemuksensa pohjalta elokuvan "En un mundo nuevo", jossa lastenhoitaja haaveili euroviisuedustuksesta.
Karinan levytyssopimus Hispanvoxin kanssa päättyi vuonna 1978. Tuon jälkeen Karina muutti Meksikoon, mutta muutti myöhemmin takaisin Espanjaan. Karinalla todettiin syöpä vuonna 1993, mutta hän toipui siitä täysin.
Chathamin piirikunta (Georgia)

Chathamin piirikunta (engl. Chatham County) on Yhdysvaltojen Georgian osavaltiossa sijaitseva piirikunta. Sen väkiluku oli 295 291 vuonna 2020. Piirikunnan hallintokeskus on Savannahin kaupunki, joka on myös Chathamin piirikunnan suurin kunta. Piirikunta on perustettu vuonna 1777.
Väestö

Vuonna 2020 Chathamin piirikunnan 295 291 asukkaasta valkoisia oli 52,6 %, mustia 41,4 %, aasialaisia 3,0 % ja alkuperäisasukkaita 0,4 %. Asukkaista 10,8 % puhui kotonaan jotain muuta kieltä kuin englantia ja 6,7 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Chathamin piirikunta (Georgia) Wikimedia Commonsissa
Ciutat Vella

Ciutat Vella Barcelonan kartalla
La Rambla
Ciutat Vella (esp. Ciudad Vieja) on yksi Barcelonan kaupungin kymmenestä hallintoalueesta. Se käsittää käytännössä koko Barcelonan vanhan kaupungin, jossa on jäljellä useita keskiaikaisia rakennuksia. Aluetta halkoo sekä paikallisten että turistien suosima maineikas La Rambla -kävelykatu, jonka varrelle myös suuri osa alueen kaupoista ja ravintoloista on keskittynyt. Vuoden 2005 väestönlaskennassa alueella oli 111 290 asukasta.
Ciutat Vella on jaettu neljään kaupunginosaan, jotka ovat La Barceloneta, El Gòtic, El Raval ja Sant Pere, Santa Caterina i la Ribera.
Aiheesta muualla

Kuvia tai muita tiedostoja aiheesta Ciutat Vella Wikimedia Commonsissa
Ciutat Vella Barcelonan kaupunginhallituksen sivuilla (Arkistoitu – Internet Archive) (katalaaniksi)
Barcelonan hallintoalueet
Ciutat Vella
Eixample
Gràcia
Horta-Guinardó
Les Corts
Nou Barris
Sant Andreu
Sant Martí
Sants-Montjuïc
Sarrià-Sant Gervasi
Kalsa

Kalsa (norj. Karlsøy, pohjoissaameksi Gálsa) on Norjan kunta Tromssan läänissä. Sen rajanaapureita ovat etelässä Tromssa ja idässä Lyngen ja Skjervøy. Kunta sijaitsee kokonaisuudessaan saarilla, joista suurimpia ovat Fugløya (21 km²) koillisessa, josta etelään seuraavat Vanna (225 km²) ja Karlsøy (8 km²). Vannasta länteen sijaitsee Helgøya (43 km²), Nord-Kvaløy (84 km²) ja Grøtøy (18 km²). Kuntaan kuuluu myös suuria osia Rebbenesøyn, Ringvassøyn ja Reinøyn saarista.
Vuoden 1950 jälkeen kunnan väkiluku on laskenut ja useat saaret, kuten Helgøya, Nord-Kvaløy, Fugløya ja Grøtøy, ovat jääneet asumattomiksi. Nykyinen asutus on keskittynyt suhteellisen kapealle osalle rannikkoa. Vannalla ja Ringvassøylla on eniten asutusta. Kunnan hallintokeskus ja ainut taajama Hansnes sijaitsee Ringvassøylla. Vuoden 2023 alussa kunnassa oli 2 171 asukasta.
Kuvia

Torsvågin majakka
Fugløykalvenin majakka
Maisemaa Ringvassøyan saarella
Aiheesta muualla

Kuvia tai muita tiedostoja aiheesta Kalsa Wikimedia Commonsissa
Tromssan läänin kunnat
Bardu
Dyrøy
Gratangen
Harstad
Ibestad
Kaivuono (Kåfjord)
Kalsa (Karlsøy)
Kierua (Skjervøy)
Kvæfjord
Lavangen
Målselv
Naavuono (Kvænangen)
Omasvuono (Storfjord)
Paatsivuono (Balsfjord)
Raisi (Nordreisa)
Raisivuono (Sørreisa)
Salangen
Senja
Tjeldsund
Tromssa
Yykeä (Lyngen)
Norjan läänit | Norja
Ciudad Universitaria de Caracas

| Ciudad Universitaria de  Caracas |
| --- | --- |
 Baltasar Lobon veistos Maternidad   ja taustalla kampuskirjasto.
Maailmanperintökohde
Sijainti:  Caracas, Venezuela
Tyyppi:  kulttuurikohde
Kriteerit:  I, IV
Tunnusnumero:  986
Valintahistoria
Valintavuosi:  2000
Ciudad Universitaria de Caracas (”Caracasin yliopistokaupunki”) on Caracasissa sijaitsevan Venezuelan keskusyliopiston pääkampus. Sen suunnittelutyössä oli mukana useita arkkitehteja ja taiteilijoita. Työn pääsuunnittelija oli arkkitehti Carlos Raúl Villanueva. Kampusalue valittiin vuonna 2000 Unescon maailmanperintöluetteloon.
Historia

Venezuelan keskusyliopiston tausta on vuodessa 1721, jolloin Espanjan kuninkaan Filip V:nnen määräyksestä perustettiin Caracasiin Kuninkaallinen ja paavillinen yliopisto. Se toimi alkuun Santa Rosan seminaarin yhteydessä, ja itsenäinen laitos siitä tuli 1856. Yliopiston tilat olivat tämän jälkeen Pyhän Franciscuksen luostarin entisessä rakennuksessa, mutta pian yliopisto alkoi levittäytyä myös muihin rakennuksiin. Opetuksen hajaantuminen aiheutti ongelmia, ja yliopistossa alettiin suunnitella uuden modernin kampusalueen rakentamista kaupungin laitamille.
Uuden kampuksen suunnittelu aloitettiin 1942, ja ensimmäiset suunnitelmat keskittyivät lääketieteellisen tiedekunnan ja kliinisen sairaalan rakennuksiin. Seuraavana vuonna nimitettiin komissio valvomaan rakennustöitä, ja siihen tuli edustajia useista ministeriöistä. Suunnittelutöiden johtoon valittiin arkkitehti Carlos Raúl Villanueva. Villanueva ei ollut vielä ollut mukana vuonna 1943 julkaistussa ensimmäisessä suunnitelmassa, johon oli hahmoteltu jo useita rakennusryhmiä. Hän osallistui vuonna 1944 Bogotán suuntautuneella matkalle, jossa komissio tutki Bogotán yliopistokampusta. Matkan jälkeen päätettiin perustaa arkkitehtuuriryhmä, joka valvoisi koko suunnittelutyötä. Vielä samana vuonna valmistui uusi suunnitelma.
Ensimmäisenä aloitettiin vuonna 1945 kliinisen sairaalan ja siihen liittyvien rakennusten rakentaminen. Teknisen koulun rakennustyöt aloitettiin 1947. Ensimmäisen vaiheen rakennukset saatiin valmiiksi 1953, minkä jälkeen projekti kehittyi jatkossa dynaamisesti. Sinä vuonna alkoi Villanuevalle tärkeän arkkitehtuurin tiedekunnan rakentaminen. Tämän jälkeen rakennettiin vielä muitakin tiedekuntarakennuksia, ja viimeiset rakennukset valmistuivat vasta Villanuevan kuoleman jälkeen. Rakennuksiin on tehty tämän jälkeen joitakin muutoksia, ja alueella on noussut myös uusia rakennelmia, esimerkiksi Gorka Dorronsoron suunnittelema insinööritieteiden hallintorakennus.
Venezuela nimesi kampusalueen suojelukohteeksi 1994, jolloin alueen kuntoa tutkittiin ja laadittiin tarkkailuohjelma. Unescon maailmanperintöluetteloon kampus listattiin vuonna 2000. World Monuments Fund valitsi arkkitehtuurin tiedekunnan rakennuksen vuoden 2010 suojelua kaipaavien kulttuurikohteiden luetteloon.
Kaarma

| Kaarma |
| --- | --- |
 lippu:  vaakuna
 Kaarman sijainti.
 Koordinaatit: 58°20′N, 22°29′E 
Valtio:  Viro
Maakunta:  Saarenmaan maakunta
Hallinto:  
 – Asutustyyppi:  Kunta
 – Hallinnon tyyppi:  entinen kunta
 – Kunnanjohtaja:  Margus Mägi
Pinta-ala:  
 – Kokonaispinta-ala:  400 km²
Väkiluku (1.1.2010):  4 411
 – Väestötiheys:  10,8 as./km²
Aikavyöhyke:  UTC+2
 – Kesäaika:  UTC+3
 
 www.kaarma.ee 
Infobox OKVirheellinen NIMI-arvo: 
Kaarma oli kunta Saarenmaalla Virossa. Pinta-alaa kunnalla oli 400 neliökilometriä, josta metsää oli 129 km². Asukkaita kunnassa oli 4 411 (1.1.2010), joista naisia oli 2 199 ja miehiä 2 212. Väestötiheys on 10,8 as./km². Kaarman kunnanjohtajana toimi Margus Mägi.
Kaarman naapurikunnat olivat Mustjala ja Leisi pohjoisessa, Pihtla idässä, Kuressaari etelässä ja Salme ja Kärla lännessä. Etelässä kunta rajautuu lisäksi Itämereen. Kunnan alueella sijaitsevia järviä ovat Kaarmise järv, Mullutu-Suurlaht, Padura järv ja Ärgessoo järv. Lisäksi saaret Abruka, Iilaste laid, Kasselaid, Kabüse, Katlarahu, Kirjurahu, Laidu, Linnusitamaa, Läkumätas, Roolaid, Vahase ja Väike-Tulpe.
Kuntamuutokset

Lokakuussa 1999 Kuressaaren kunta ja Kaarma yhdistyivät Kaarmaksi. Kaarma, Kärla ja Lümanda yhdistyivät vuonna 2014 Lääne-Saaren kunnaksi. Vuoden 2017 kuntauudistuksessa Kuressaaren kaupunki ja Saarenmaan saaren kaikki 11 kuntaa (Lääne-Saare, Orissaare, Pihtla, Valjala, Salme, Kihelkonna, Laimjala, Mustjala, Torgu, Leisi ja Pöide) yhdistettiin Saarenmaan kunnaksi.
Koulut

Kaarmassa toimi esikoulu sekä kaksi peruskoulua (vir. põhikool).
Kylät

Kunnassa oli yksi pienkauppala (alevik) ja 69 kylää (vir. küla): Abruka, Anijala, Ansi, Aste alevik, Aste, Asuküla, Aula-Vintri, Eikla, Endla, Haamse, Hakjala, Hübja, Irase, Jootme, Jõe, Kaarma, Kaarmise, Kaisvere, Kasti, Kaubi, Kellamäe, Keskranna, Keskvere, Kiratsi, Kirikuküla, Koidu, Koidula, Kudjape, Kuke, Kungla, Käku, Kärdu, Laadjala, Laheküla, Laoküla, Lilbi, Maleva, Meedla, Metsaküla, Mullutu, Muratsi, Mändjala, Mõisaküla, Nasva, Nõmme, Paimala, Parila, Piila, Praakli, Pähkla, Pärni, Põlluküla, Randvere, Saia, Sepa, Sikassaare, Tahula, Tamsalu, Tõlli, Tõrise, Tõru, Uduvere, Unimäe, Upa, Vaivere, Vantri, Vatsküla, Vestla, Viira, Õha.
Väestö

Vuoden 2011 väestönlaskennan mukaan Kaarman kunnassa oli 4 368 asukasta, joista 4 323 (99,0 %) oli virolaisia, 18 (0,4 %) venäläisiä ja 27 (0,6 %) muita kansallisuuksia.
Muuta

Kaarma teki yhteistyötä Länsi-Virumaalla sijaitsevan Väike-Maarjan kunnan ja Suomessa sijaitsevan Kiskon kunnan kanssa.
Aiheesta muualla

Kuvia tai muita tiedostoja aiheesta Kaarma Wikimedia Commonsissa
Kaarman kirkon sisustaa.
Clupea

Clupea (lat., ”Kilvellä varustettu”) voi viitata seuraaviin:
Clupea eli Aspis, antiikin aikainen kaupunki Africa proconsulariksessa
Clupea, sillien suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clupea”, voi hakea sivunnimihaulla, laajalla sivunnimihaulla tai tekstihaulla.
Kaisa Aikio

| Kaisa Aikio> Henkilötiedot |
| --- | --- |
Ammatti:  toimittaja uutisankkuri
Kaisa Aikio (Jovsset Niillas Gáddjá, o.s. Vuolab) on suomensaamelainen Yleisradion saamenkielisen toimituksen Yle Sápmin erikoistoimittaja. Hänet tunnetaan parhaiten televisio-ohjelmasta Yle Ođđasat, jossa hän toimi uutistenlukijana alusta alkaen, vuodesta 2013 lähtien.
Aikio aloitti saamelaisradion toimittajana marraskuussa 1981 ja työskenteli määräaikaisena eripituisia kausia. Hänet nimitettiin vakinaiseksi toimittajaksi vuonna 1988. Hän työskenteli sekä Utsjoen että Inarin toimituksessa. Hän jäi eläkkeelle syyskuussa 2022.
Cauca

| Cauca |
| --- | --- |

 Lippu:  Vaakuna
Valtio:   Kolumbia
Hallinto:  
 – hallinnollinen keskus:  Popayán
Pinta-ala:  29 308 km²
Väkiluku (2009)  (arvio):  1 300 000
Cauca on yksi Kolumbian 32 departementista. Sen pääkaupunki on Popayán, pinta-ala 29 308 km² ja asukasluku vuonna 2009 oli noin 1,3 miljoonaa.
Kohta, jossa läntinen ja keskinen vuorijono eroavat toisistaan, sijaitsee Caucan departementissa, samoin kuin suurten jokien Magdalena, Cauca, Caquetá ja Patía lähteet. Alueella on järviä, vesiputouksia ja kuumia lähteitä. Departementti on Kolumbian toiseksi suurin sokeriruo’on tuotantoalue.
Aiheesta muualla

Kuvia tai muita tiedostoja aiheesta Cauca Wikimedia Commonsissa
Clupea (suku)

| Clupea |
| --- | --- |
 Silakoita (Clupea harengus membras)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Sillikalat Clupeiformes
Alalahko::  Clupeoidei
Heimo::  Sillit Clupeidae
Suku::  Clupea  Linnaeus, 1758
Lajit ja alalajit
 Clupea harengus – Silli C. harengus harengus – Atlantinsilli  C. harengus membras – Silakka  Clupea manulensis  Clupea pallasii – Tyynenmerensilli C. pallasii pallasii  C. pallasii marisalbi – Vienansilli  C. pallasii suworowi 
Katso myös
   Clupea (suku) Wikispeciesissä   Clupea (suku) Commonsissa 
Infobox OKNimi-testi OK: 
Clupea on sillien heimoon (Clupeidae) ja Clupeinae-alaheimoon kuuluva kalasuku. Nämä ovat planktonia syöviä ulappaveden parvikaloja.
Nykyisin Clupea-sukuun luetaan vain kaksi pohjoisen pallonpuoliskon lajia, Atlantin altaan silli (C. harengus) ja tyynenmerensilli (C. pallasii), joista molemmista on erotettu kiistanalaisia alalajeja (ks. tietolaatikko)
Caucansukkakolibri

| Caucansukkakolibri> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Sukkakolibrit Eriocnemis
Laji::  isabellae
Kaksiosainen nimi
 Eriocnemis isabellae  (Cortes-Diago, 2007) 

Katso myös
   Caucansukkakolibri Wikispeciesissä   Caucansukkakolibri Commonsissa 
Infobox OKNimi-testi OKIUCN-testi OK: 
Caucansukkakolibri (Eriocnemis isabellae) on sukkakolibrien sukuun kuuluva kolibrilaji, joka löydettiin ensimmäisen kerran vuonna 2005.
Levinneisyys

Laji elää pienellä alueella Kolumbiassa. Kannan kokoa ei tiedetä, mutta se on luultavasti hyvin pieni, koska lajille sopivan elinympäristön kooksi on arvioitu alle 10 neliökilometriä. Laji on luokiteltu äärimmäisen uhanalaiseksi.
Ciutadella-Vila Olímpican metroasema

Ciutadella-Vila Olímpica on Barcelonan metron linjan 4 asema Sant Martín alueella. Lähistöllä on myös samanniminen Trambesòs-raitiotien linjan 4 pysäkki.
Asema on nimetty läheisen Vila Olímpican kaupunginosan ja aseman vieressä sijaitsevan Parc de la Ciutadellan mukaan. Parc de la Ciutadella on yksi kaupunkialueen merkittävimmistä puistoista ja sen alueella on myös Barcelonan eläintarha.
Ciutadella-Vila Olímpican asema avattiin vuonna 1977. Vuoteen 1982 asti asema tunnettiin läheisen kaupunginosan mukaan nimellä Ribera ja siitä vuoteen 1992 pelkästään nimellä Ciutadella. Asema oli suljettuna vuosien 1991 ja 1992 välillä, kun alueen infrastruktuuria parannettiin vuoden 1992 Barcelonan olympialaisia varten.
Aiheesta muualla

Ciutadella-Vila Olímpican asema Trens de Catalunya -sivustolla (katalaaniksi)
Karina Maruyama

| 0 | 1 | 2 |
| --- | --- | --- |

Henkilötiedot
Koko nimi: Karina Maruyama
Syntymäaika: 26. maaliskuuta 1983 (ikä 41)
Syntymäpaikka: Tokio, Japani
Kansalaisuus: Japani
Pelipaikka: Hyökkääjä
Pituus: 163 cm
Seurat
| Vuodet | Seura | O (M) |
| 2005–2009 2010 2010–2011 2012–2016 | TEPCO Mareeze Philadelphia Independence JEF United Chiba Konomiya Speranza | 86 (44) 4 (0) 14 (2) 96 (13) |
Maajoukkue
| 2002–2014 | Japani | 79 (14) |
 Seurajoukkueuran tilastot kattavat vain kansalliset sarjat.
Karina Maruyama (s. 26. maaliskuuta 1983) on japanilainen jalkapalloilija, joka edustaa kotimaansa sarjassa JEF United Ichihara Chiba -seuraa. Hän on pelipaikaltaan hyökkääjä.
Maruyama on pelannut Japanin naisten maajoukkueessa 65 maaottelua ja tehnyt niissä 14 maalia. Hän on voittanut maailmanmestaruuden vuonna 2011, saavuttanut olympiahopeaa vuonna 2012 ja kuulunut Japanin joukkueeseen myös vuosien 2004 ja 2008 kesäolympialaisissa sekä vuoden 2003 MM-kilpailuissa. Vuoden 2011 MM-kisojen puolivälierässä Maruyama teki mestarisuosikki Saksaa vastaan jatkoajalla ottelun ainoan maalin. Loppuottelussa hän tuli kentälle vaihtopelaajana ja pelasi runsaat 50 minuuttia. Lontoon 2012 olympialaisissa hän pelasi vain yhdessä alkulohko-ottelussa sekä viimeiset minuutit loppuottelussa.
Karkaistu lasi

Karkaisussa lasi kuumennetaan lähelle sulamispistettä ja jäähdytetään nopeasti. Tavallisen lasin vetolujuus on 40 Mpa ja termisesti karkaistun lasin 120–200 Mpa.
Karkaistu lasi hajoaa rikkoutuessaan pieniksi muruiksi, ei suuriksi sirpaleiksi. Muruissa ei ole terävää reunaa. Käyttökohteita karkaistulle lasille ovat esimerkiksi parvekelasitukset, lasikatteet, näyteikkunat, tilanjakajat, bussipysäkkien lasitukset, kaidelasitukset, julkisivulasitukset, suihkuseinät, saunan lasiseinät ja viherhuoneiden lasitukset.
Catwalk

Malleja catwalkilla Moda Lisboa 2008 -tapahtumassa. Yleisöä on katsomoissa catwalkin molemmin puolin.
Catwalk on kapea, usein korotettu käytävä, jolla mallit kävelevät muotinäytöksissä esitellen vaatteita ja asusteita. Catwalkia voidaan pitää muotinäytöksen näyttämönä.
Ensimmäiset muotinäytökset pidettiin asiakirjojen mukaan 1800-luvun lopussa, joten myös catwalkin historia juontaa juurensa 1800-luvun loppuun tai 1900-luvun alkuun.
Catwalkin nimi tulee korkeat rakennukset yhdistävistä, kävelyyn tarkoitetuista käytävistä ja kissan ylvästä kävelytyyliä muistuttavasta mallien liikehtimistavasta.
Ihmistä muistuttavat humanoidirobotit saattavat korvata catwalk-mallit lähitulevaisuudessa.
Aiheesta muualla

Kuvia tai muita tiedostoja aiheesta Catwalk Wikimedia Commonsissa
Corey Pavin

Corey Pavin vuonna 2008.
Corey Pavin (s. 16. marraskuuta 1959 Oxnard, Kalifornia) on yhdysvaltalainen golfammattilainen.
Pavin voitti Yhdysvaltain avoimen turnauksen vuonna 1995. Hän sijoittui toiseksi PGA:n mestaruuskilpailussa 1994 ja kolmanneksi Masters-turnauksessa vuonna 1992. Kaikkiaan hän voitti PGA-kiertueella 15 kertaa. Hän kilpaili Ryder Cupissa vuosina 1991, 1993 ja 1995 sekä toimi Yhdysvaltain Ryder Cup -joukkueen kapteenina vuonna 2010.
Kaksisuuntainen lataus

Kaksisuuntainen lataus, eli V2G (Vehicle to Grid) tai V2H (Vehicle to Home), on tekniikka, jonka avulla sähköautoja voidaan ladata sähköverkosta, minkä lisäksi niistä voidaan myös palauttaa energiaa verkkoon.
Historia

V2G-tekniikka on kehitetty Yhdysvalloissa Delawaren yliopistossa. Teknologia esiteltiin yleisölle vuonna 2010.
Vuonna 2017 Helenin, Virta Globalin ja Nissanin yhteisessä projektissa luotiin Euroopan ensimmäinen julkiseen käyttöön tarkoitettu V2G-latausasema.
V2G-latausta testattiin Kiinan Shanghaissa vuonna 2020. Teknologia otettiin käyttöön Japanissa, jossa osa sähkösopimuksista mahdollisti verkon ylläpitäjille oikeuden käyttää sähköautojen virtaa esimerkiksi vuorokaudenaikoina, jolloin sähköä kulutetaan erityisen paljon tai maanjäristysten aikaan varaverkkona.
Vuonna 2022 kaksisuuntaiselle lataukselle tehtiin eurooppalainen standardi. Nissan, energiayhtiö OVO ja ohjelmistoyhtiö Kaluza testasivat V2G-teknologiaa vuonna 2022 Isossa-Britanniassa 330 latauspisteen ja 300 sähköautoilijan avulla. Testiryhmä säästi vuoden kestäneessä kokeilussa keskimäärin 475 euroa. He saivat itse määritellä sähkönsyötölleen alarajan, esimerkiksi 30 prosenttia. Saksassa Volkswagen teki tekniikasta kolmen kuukauden testin. Testaajista 80 prosenttia halusi jatkaa tekniikan hyödyntämistä.
Latauksessa tarvitaan älykkäitä, reaaliaikaista dataa käyttäviä laitteita, jotka tietävät, milloin verkkoon tarvitaan lisää sähköä. Älykkäitä latauslaitteita voidaan järjestää julkisiin latauspisteisiin, koteihin ja yrityksiin. Vuonna 2023 kaksisuuntainen lataustolppa maksoi noin 3-4 kertaa enemmän kuin tavallinen tolppa.
Toimintatapa

Tekniikan avulla voidaan tasata verkon kuormitusta, eli autoja ladataan silloin, kun sähkö on halpaa, ja niistä otetaan verkkoon sähköä korvausta vastaa silloin, kun sähkön hinta on korkea. Autoista voidaan ottaa virtaa alkuillasta ja ladata niiden akkuja aamuyöllä. Vuonna 1997 Yhdysvalloissa tehdyn tutkimuksen mukaan autot ovat paikallaan 90 prosenttia ajasta. Suomessa autoilla ajetaan keskimäärin 40 kilometriä päivässä. Alan toimijat arvioivat, että V2G-valmiudesta voi tulla sähköautoihin pakollinen vaatimus.
Sähköautoihin voidaan varastoida myös talon katoilla aurinkopaneeleissa tuotettua virtaa.
Vuonna 2022 V2G-teknologiaa hyödynnettiin Nissanin, Mitsubishin ja Volkswagenin autoissa. Volvo toi ominaisuuden ensimmääisenä lippulaivamaasturiinsa EX90.
Hyödyt

Energiayhtiöt hyötyvät V2G-teknologiasta siten, että erillisiä energiavarastoja tarvitaan vähemmän. Tutkijoiden mukaan Britanniassa voitaisiin säästää vuosittain neljä miljardia euroa, jos sähköautoja käytettäisiin energian varastointiin.  MIT:n tutkijaryhmän mukaan Uudessa Englannissa säästettäisiin 700 miljoonaa dollaria, jos alueen henkilöautoista 14 prosenttia käyttäisi V2G-teknologiaa.
Termejä

V2G-tekniikkaa lähellä ovat:
V2H (Vehicle-to-home)- tai V2B (Vehicle-to-building)-tekniikka, jossa sähköä käytetään kodeissa tai muissa rakennuksissa. Näin saatua virtaa voitaisiin hyödyntää myös kotien varavoimalana sähkökatkosten aikana.
V2L eli Vehicle-to-load-tekniikka tarkoittaa virran ulosottoa. V2L-teknologiaa hyödyntävään autoon voidaan hyödyntää verkkovirtaa käyttäviä laitteita, eli sillä voisi lämmittää vaikka telttasaunaa  tai toista sähköautoa.
V2X-tekniikka, jossa sähköauton virtaa voidaan siirtää verkon lisäksi "mihin vain".
Corey Mylchreest

| Corey Mylchreest> Henkilötiedot |
| --- | --- |
Koko nimi:  Corey Mylchreest
Syntynyt: toukokuu 1998 Leytonstone, Lontoo, Englanti
Ammatti:  näyttelijä
Näyttelijä
Taiteilijanimet:  Corey Mylchreest
Aktiivisena:  2020-
Merkittävät roolit:  Kuningas George
Aiheesta muualla
IMDb
Corey Mylchreest (s. toukokuu 1998 Leytonstone, Lontoo) on englantilainen
näyttelijä. Hän valmistui Royal Academy of Dramatic Art-koulusta. Mylchreest tuli tunnetuksi Netflixin sarjasta Bridgerton: Kuningatar Charlotte. Hän esitti sarjassa yhtä päärooleista, kuningatar Charlotten aviomiestä kuningas Yrjö III:a.
Kangasalan lastenkoti

Kangasalan lastenkoti oli Kangasalan kunnan ylläpitämä lastenkoti, joka sijaitsi Pikonlinnantien varressa Rikun kylässä. Vuonna 1954 lastenkodissa syttynyt tulipalo vaati yhdeksän kuolonuhria ja tuhosi rakennuksen lähes kokonaan. Uusi lastenkoti rakennettiin palaneen tilalle vuonna 1956. Lastenkodin lakkauttamisen jälkeen samalla tontilla on toiminut Rikun päiväkoti vuodesta 1990 lähtien.